MTV (videostrømmetjeneste)

MTV, stilisert mtv, er en finsk videostrømmetjeneste som driftes av det finske medieselskapet MTV. Tjenesten tilbyr live-sendinger, nyheter, serier og filmer fra den kommersielle tv-kanalen MTV3, mot registrering. Flere andre tv-kanaler og reklamefritt innhold fra MTV-konsernet er tilgjengelig under søstertjenesten C More, som krever betalingsabonnement.

Kanalen MTV3 etablerte sin første videostrømmetjeneste, MTV3 netti-tv, på begynnelsen av 2000-tallet. I mars 2009 ble den relansert under navnet MTV3 Katsomo (tilskuer). Denne skiftet senere navn til Katsomo og MTV Katsomo. I 2017 ble alt betalingsinnhold overført til søstertjenesten C More, og i 2018 flyttet også lineærversjonen av tv-kanalene MTV3, Sub og AVA til C More. Mange enkeltprogrammer fra disse kanalene er imidlertid tilgjengelig på MTV.

Referanser

Eksterne lenker 

 

Strømmetjenester